Document ID: 32005R1636

32005R1636
L 261/20
JURNALUL OFÍCIAL AL UNIUNII EUROPENE
REGULAMENTUL (CE) NR. 1636/2005 AL COMISIEI
din 6 octombrie 2005
de efectuare a celei de-a șaptea modificări a Regulamentului (CE) nr. 1763/2004 al Consiliului de instituire a anumitor măsuri restrictive în sprijinul punerii efective în aplicare a mandatului Tribunalului Penal Internațional pentru fosta Iugoslavie (TPII)
COMISIA COMUNITĂȚILOR EUROPENE,
Având în vedere Tratatul de instituire a Comunității Europene,
Având în vedere Regulamentul (CE) nr. 1763/2004 al Consiliului din 11 octombrie 2004 de instituire a anumitor măsuri restrictive în sprijinul punerii efective în aplicare a mandatului Tribunalului Penal Internațional pentru fosta Iugoslavie (TPII) (1), în special articolul 10 litera (a),
întrucât:
(1)
Anexa I la Regulamentul (CE) nr. 1763/2004 cuprinde lista persoanelor cărora li se aplică înghețarea fondurilor și a resurselor economice, în temeiul regulamentului.
(2)
Comisia este împuternicită să modifice anexa, luând în considerare deciziile Consiliului de punere în aplicare a poziției comune 2004/694/PESC a Consiliului din 11 octombrie 2004 privind măsuri suplimentare în sprijinul punerii efective în aplicare a mandatului Tribunalului Penal Internațional pentru fosta Iugoslavie (TPII) (2). Poziția comună 2005/689/PESC a Consiliului (3) extinde și pune în aplicare această poziție comună. Prin urmare, anexa I la Regulamentul (CE) nr. 1763/2004 ar trebui modificată în consecință,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 1763/2004 se modifică în conformitate cu anexa la prezentul regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 octombrie 2005.

Labels: 13
18
11
5